text: Христо Иванов за Иван Гешев: Показа се "новото нормално" - бухалка в човешки вид - News.bg
  23.07.2019 12:13:29
  24.07.2019 09:58:06
  Прегледи: 10064
  "След Сивите, винаги идват Черните". Така метафорично отговори бившият правосъден министър Христо Иванов на тазсутрешното интервю с единствения кандидат за главен прокурор Иван Гешев.
  В интервюто си Гешев каза по адрес на Христо Иванов, съпредседател на "Демократична България": "Когато нямаш разумни и сериозни аргументи, лепиш етикети". Ден по-рано Иванов бе заявил, че Гешев служи на олигархията.
  Не очаквам да има промяна при гласуването за Ф-16, заяви Кирилов
  В пост в социалната мрежа Фейсбук Христо Иванов пише, че интервюто на Гешев му припомнили политически закон, формулиран от великите братя Стругацки: "след Сивите, винаги идват Черните" (по Трудно быть богом).
  Според Иванов изборът на Емил Кошлуков за директор на БНТ ни представи следващите 7 години от нашия живот в концентриран вид.
  "Въпреки че вероятно най-споменаваното име в това интервю беше моето, че бях замесен в сериозно престъпление без всякакви доказателства и фактически бях обявен за основен враг на "Империята на злото" (както Гешев сам нарече прокуратурата) - не това е важното, аз съм свикнал", пише Иванов.
  Призовават ВСС да оттегли номинацията му за главен прокурор и да има дисциплинарно производство
  Той описва, че вероятно интервюто е гледано от депутата Делян Пеевски и премиера Бойко Борисов, които са се радвали на своя нов "скъпо-платен деловодител" (по думите на Гешев, с алюзия към ролевия модел Филчев, уточнява Иванов).
  Той предупреждава, че главният прокурор е въоръжен с огромна репресивна власт и нула задръжки от нормативно, професионално-етично или поне образователно естество.
  "Запитах се дали си дават сметка колко тънка граница ги дели от това да станат негови клиенти. И, че когато това неизбежно се случи, те ще разчитат на някой от "екстремистите" в демократичната общност или журналистите и адвокатите, които днес чухме да бъдат атакувани, да бранят правата им. Но и това не е най-важното", пише бившият правосъден министър.
  Припомняме, Христо Иванов подаде оставка от парламентарната трибуна след като депутатите от втория кабинет на ГЕРБ бламираха съдебната реформа и приеха конституционни промени, които утвърждават "върховенството на главния прокурор".
  За номинацията на Иван Гешев и за неговото интервю Иванов пише:
  "Важното е, че ни беше показано новото нормално. Трябва всички да свикваме с гледката как сутрин по т.нар. национална телевизия (кандидат-)главният прокурор от Симеоново със спокойното безочие на бухалка в човешки вид ще гази всякакви стандарти на въздържане от политическо говорене, ще изостави дори преструвката на безпристрастие, ще подменя доказателствата в процеса с пропагандни опорки, ще политиканства, развъжда конспиративни теории, заплашва. И това ще може да се отнася до всеки, малък и голям, в политиката и в бизнеса или просто случайно на грешното място...
  И не, не става дума за фантастика от съветския период. Става дума за нашия живот в уж европейска България, ако го допуснем...", пише Иванов.
  бухалка в човешки вид,
  кандидат-главен прокурор
  на 23.07.2019 в 15:03:04 #2
  Не му симпатизирам на Иванов, но в случая може и да е прав. А 70 % българи не гласуват първо поради такава причина - липса на правосъдие след крупни държавни кражби. Където вечно виновни са чистачката и пазача.
  на 23.07.2019 в 14:25:51 #1
  Този слуга, защитаващ американските интереси, няма място в българската политика.
  Начало / У нас / Право и ред / Христо Иванов за Иван Гешев: Показа се "новото нормално" - бухалка в човешки вид